उन्होंने कहा कि पार्टी का लक्ष्य "जिताऊ " प्रत्याशी को मैदान में उतारना है। 70 साल से अधिक उम्र के नेताओं और लगातार दो बार चुनाव हारने वालों को टिकट नहीं देने की पार्टी की पुरानी गाइड लाइन को लेकर पांडे ने कहा कि पार्टी का एकमात्र लक्ष्य प्रदेश में कांग्रेस की सरकार बनाना है। इसके लिए यदि 70 साल से अधिक उम्र के नेता भी चुनाव जीतने की क्षमता रखते होंगे तो उन्हे भी टिकट दिया जाएगा। एक सवाल के जवाब में पांडे ने कहा,लगातार दो बार चुनाव हारने वालों को भी उसी शर्त पर टिकट दिया जाएगा जो कि आगामी चुनाव में जीतने की क्षमता रखते होंगे।